Pirjo Heikkilä

Pirjo Heikkilä (s. 3. huhtikuuta 1980 Lahti) on suomalainen koomikko, näyttelijä ja käsikirjoittaja. Hän teki aiemmin myös stand up -komiikkaa. Heikkilä tunnetaan muun muassa Siskonpeti-sarjasta sekä omasta nimikkosarjastaan Pirjo, joissa molemmissa hän toimi sekä näyttelijänä että käsikirjoittajana. Hän on myös ääninäyttelijä ja äänikirjojen lukija.

 Elämä ja ura 
Heikkilä on koulutukseltaan ylioppilas. Lukion jälkeen hän haki opiskelemaan Teatterikorkeakouluun ja Tampereen yliopiston Nätyyn. Hän oli mukana Tampereen Ylioppilasteatterin toiminnassa ja opiskeli näyttelemistä Voionmaan opistossa.

 Ääninäyttelijä, podcastintekijä 
Heikkilä  työskenteli Nelosen kanavaäänenä vuosina 2006–2010, ja sitä ennen myymälä-, radio- ja televisiomainoksissa. Hän on äänittänyt muun muassa äänikirjoja ja televisio-ohjelmia sekä dubannut rooleja animaatiosarjoissa ja -elokuvissa, kuten elokuvissa Bolt (2008), Angry Birds (2016) ja Soul – Sielun syövereissä (2020).

Heikkilä näyttelee Ylen Naisen kosto -podcastissa ja teki vuonna 2020 Pirjo Heikkilä lukee vanhoja kirjoja -podcastsarjan.

Heikkilä voitti Suuren äänikirjapalkinnon kahdella teoksella vuonna 2020.

 Näyttelijä 
Vuonna 2005 Heikkilä osallistui SubTV:n Get Up, Stand Up -ohjelmaan, jossa hän sijoittui toiseksi Sami Hedbergin voittaessa kilpailun.

Keväällä 2011 Heikkilä nähtiin Krisse Salmisen Krissen vaaligrilli -ohjelman jokaisessa jaksossa. Hän toimi YleLeaks-viihdeohjelman emäntänä syksystä 2011 kevääseen 2013 saakka. Keväällä 2012, syksyllä 2013 ja keväällä 2017 Heikkilä oli yksi vakiopanelisteista Henkka Hyppösen isännöimässä Hyvät ja huonot uutiset -viihdeohjelmassa. Keväällä 2015 hän oli yksi Koomikot-sarjassa mukana olleista koomikoista. Vuodesta 2014 vuoteen 2017 Heikkilä käsikirjoitti ja näytteli Anna Dahlmanin käsikirjoittamassa ja ohjaamassa Siskonpeti-sarjassa yhdessä Niina Lahtisen, Sanna Stellanin ja Krisse Salmisen kanssa. Sarja voitti kaksi Kultaista Venlaa ja oli lisäksi ehdokkaana neljän palkinnon saajaksi. 

Heikkilä tuotti vuosina 2018–2020 omaa Pirjo-komediasarjaa, jonka nimiroolia hän näytteli, ja jonka hän käsikirjoitti yhdessä ohjaaja Lauri Nurksen kanssa. Sarja oli ehdolla Kultaisen Venlan saajaksi komedia- ja sketsiohjelmakategoriassa vuonna 2018.

Heikkilä on mukana vuoden 2023 Suurmestari-ohjelmassa. Hän on vakio-kilpailijana.

Yksityiselämä
Heikkilä kihlautui helmikuussa 2018 käsikirjoittajana työskentelevän miesystävänsä kanssa.

 Filmografia 
 Elokuvat 
 Vuosi Elokuvat Rooli 2006  Kirkkaalta taivaalta  kojumyyjä 2012  Ja saapuu oikea yö  Veeran kollega 2013  Ainoat oikeat  Cortex-virkailija2017  Wendy and the Refugee Neverland  musiikkivideon ohjaaja Heinähattu, Vilttitossu ja Rubensin veljekset  Helga Alibullen 2018  Supermarsu  eläinkauppias 2020  Heinähattu, Vilttitossu ja ärhäkkä koululainen  Helga Alibullen2021Vinski ja näkymättömyyspulveriKrista

 Televisiosarjat 
 Vuosi Sarjat Rooli 2008  Harvoin tarjolla  hoitaja leikkaussalissa 2011-2013  YleLeaks  juontaja 2014–2017  Siskonpeti  useita rooleja2014  Ajankohtainen Nelonen  useita rooleja Brändärit  Anu Justimus esittää: Fuck the Police  Matiaksen äiti Syke  silmäkirurgi Kaisa Stenroos  2017  Heikki Paasonen Show  useita rooleja 2018–2020  Onnela  Titta Kemppainen2018  Kingi  useita rooleja Kansalainen Turhapuro  juontaja 2018–2020  Pirjo  Pirjo 2018–2019  Sipoon herttua  Salla Rusi 2020–2021  Ei Haukku haavaa tee  Maria Pitkänen 2021  Kioski  pikkutakkinainen2022  True Story Suomi  hoitaja Rakkaat lapset  Kaisa2022SuurmestariKilpailija

 Käsikirjoittajana 
 Pirjo (2018–2020)
 Ei haukku haavaa tee (2020)
 Putous (12. tuotantokausi) (2020) jakso #3
 Modernit miehet (2019) 2 jaksoa:  Lähes kuollut mummo, Ajelu ja karvat
 Villien jäljillä (2018) 8 jaksoa: Saimaannorppa, Sarvikuono, Tiikeri, Jääkarhu, Mursu, Oranki, Lumileopardi, Merikilpikonna
 Pelimies (2016–2017) 11 jaksoa
 Heikki Paasonen show (2017) (1. tuotantokauden jaksot #1 - #8)
 Saturday Night Live (2016) pääkäsikirjoittaja, 10 jaksoa
 Siskonpeti (2014–2015) 12 jaksoa vuonna 2014, 1 jakso vuonna 2015

 Lähteet 

 Aiheesta muualla 



Luokka:Suomalaiset stand up -koomikot
Luokka:Suomalaiset näyttelijät
Luokka:Vuonna 1980 syntyneet
Luokka:Elävät henkilöt
Luokka:Suomalaiset koomikot
Luokka:Suomalaiset käsikirjoittajat